
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Εποπτεία των υποκαταστημάτων πιστωτικών ιδρυμά¬ 
των που εδρεύουν σε χώρες εκτός της Ευρωπαϊκής 
Ένωσης. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Προεδρικό Διάταγμα υπ’ 
αριθ. 95, Οργανισμός του Υπουργείου Υγείας και 
Πρόνοιας. 2 


ΑΠΟΦΑΣΕΙΣ 

Ο) 

Πράξη Διοικητή αριθ. 2461/5.4.2000 
Εποπτεία των υποκαταστημάτων πιστωτικών ιδρυμάτων 
που εδρεύουν σε χώρες εκτός της Ευρωπαϊκής Ένω¬ 
σης. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τα άρθρα 2 και 8 του Ν. 2548/97, «Ρυθμίσεις για την 
Τράπεζα της Ελλάδος», 

β) το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

γ) τον Α.Ν. 1665/1951 «Περί λειτουργίας και ελέγχου 
των τραπεζών» 

δ) το Ν.2076/92 «Περί ανάληψης και άσκησης δραστη¬ 
ριότητας πιστωτικών ιδρυμάτων και άλλες συναφείς δια¬ 
τάξεις» και ιδίως το άρθρο 12, 

ε) το Ν.2396/96 «Περί επενδυτικών υπηρεσιών στον το¬ 
μέα των κινητών αξιών, επάρκεια ιδίων κεφαλαίων των 
επιχειρήσεων παροχής επενδυτικών υπηρεσιών και των 
πιστωτικών ιδρυμάτων και άϋλες μετοχές» και ιδίως τα 
άρθρα 32 έως και 37, 

στ) τις ΠΔ/ΤΕ 2053/92, 2054/92, όπως ισχύουν και την 
ΠΔ/ΤΕ 2397/96, που αφορούν αντίστοιχα στα ίδια κεφά¬ 
λαια των πιστωτικών ιδρυμάτων, στις κεφαλαιακές απαι¬ 
τήσεις έναντι του πιστωτικού κινδύνου και στις κεφαλαια¬ 
κές απαιτήσεις έναντι των κινδύνων αγοράς, 


ζ) την ΠΔ/ΤΕ 2442/99 «Περί επάρκειας των προβλέψεων 
των πιστωτικών ιδρυμάτων έναντι απαιτήσεών τους από 
πιστοδοτήσεις» 

η) την απόφ. ΝΕ 4/6/3.11.73, όπως τροποποιήθηκε με¬ 
ταγενέστερα και ειδικότερα με την ΠΔ/ΤΕ 2184/93 και την 
απόφ. ΕΝΠΘ 589/3/28.2.97, σχετικά με το ελάχιστο απαι- 
τούμενο κεφάλαιο για την παροχή άδειας λειτουργίας 
υποκαταστημάτων πιστωτικών ιδρυμάτων που εδρεύουν 
σε χώρες εκτός της Ευρωπαϊκής Ένωσης, 

θ) την ΠΔ/ΤΕ 2246/93, όπως ισχύει «Περί εποπτείας και 
ελέγχου των μεγάλων χρηματοδοτικών ανοιγμάτων των 
πιστωτικών ιδρυμάτων», 

ι) τη σκοπιμότητα τήρησης των κανόνων κεφαλαιακής 
επάρκειας και διασποράς κινδύνων από άλατα πιστωτικά 
ιδρύματα που λειτουργούν στην Ελλάδα, αποφάσισε: 

να καθορίσει τα εξής ως προς το καθεστώς εποπτείας 
των υποκαταστημάτων των πιστωτικών ιδρυμάτων που 
εδρεύουν σε χώρες εκτός της Ευρωπαϊκής Ένωσης: 

I. Κεφαλαιακή επάρκεια και μεγάλα χρηματοδοτικά 
ανοίγματα. 

1. Τα υποκαταστήματα πιστωτικών ιδρυμάτων που 
εδρεύουν σε χώρες εκτός της Ευρωπαϊκής Ένωσης και 
λειτουργούν στην Ελλάδα δεν υπάγονται στις διατάξεις 
των ΠΔ/ΤΕ 2054/92, 2246/93, όπως ισχύουν, και της 
ΠΔ/ΤΕ 2397/96, εφόσον συντρέχουν οι ακόλουθες προϋ¬ 
ποθέσεις: 

α) Ως προς τις κεφαλαιακές απαιτήσεις έναντι του πι¬ 
στωτικού κινδύνου και των κινδύνων αγοράς: 

ί) Οι κεντρικές υπηρεσίες του πιστωτικού ιδρύματος βε¬ 
βαιώνουν την Τράπεζα της Ελλάδος ότι, σύμφωνα με τις 
διατάξεις της Συμφωνίας της Βασιλείας, όπως αυτή τρο¬ 
ποποιήθηκε τον Ιανουάριο 1996, κατά τον υπολογισμό 
των κεφαλαιακών απαιτήσεων σε μεμονωμένη και ενοποι¬ 
ημένη βάση έναντι του πιστωτικού κινδύνου και των κιν¬ 
δύνων αγοράς συμπεριλαμβάνεται το σύνολο των υπο¬ 
κειμένων στους κινδύνους αυτούς εντός και εκτός ισολο¬ 
γισμού στοιχείων του υποκαταστήματος στην Ελλάδα και 
των λοιπών υποκαταστημάτων εκτός της χώρας έδρας 
του πιστωτικού ιδρύματος. 

ϋ) Η εποπτική αρχή της χώρας έδρας γνωστοποιεί στην 
Τράπεζα της Ελλάδος το αργότερο μέχρι τέλος Ιουνίου 
κάθε έτους, με βάση στοιχεία τέλους Δεκεμβρίου του εκά- 
στοτε προηγούμενου έτους, το ύψος των κεφαλαιακών 
απαιτήσεων για την κάλυψη του πιστωτικού κινδύνου και 

των κινδύνων αγοράς, καθώς και το συνολικό ύψος και τα 
επιμέρους στοιχεία των υφισταμένων ιδίων κεφαλαίων 
του πιστωτικού ιδρύματος, τα οποία θα πρέπει να υπερ¬ 
καλύπτουν τις εν λόγω κεφαλαιακές απαιτήσεις. Στη γνω¬ 
στοποίηση αυτή θα πρέπει επίσης να αναφέρεται ότι ο 
προσδιορισμός των κεφαλαιακών απαιτήσεων και των 
ιδίων κεφαλαίων γίνεται σύμφωνα με τις διατάξεις της 
Συμφωνίας της Βασιλείας καθώς και εάν οι κεφαλαιακές 
απαιτήσεις για την κάλυψη των κινδύνων αγοράς προκύ¬ 
πτουν από την εφαρμογή της τυποποιημένης μεθόδου ή 
από την εφαρμογή εγκεκριμένων εσωτερικών υποδειγμά¬ 
των μέτρησης των κινδύνων του ίδιου πιστωτικού ιδρύμα¬ 
τος. 

β) Ως προς τα μεγάλα χρηματοδοτικά ανοίγματα: 

Η εποπτική αρχή της χώρας της έδρας του πιστωτικού 
ιδρύματος γνωστοποιεί στην Τράπεζα της Ελλάδος ότι το 
πιστωτικό ίδρυμα, συμπεριλαμβανομένων και όλων των 
υποκαταστημάτων του εκτός της χώρας έδρας του, υπό- 
κειται συστηματικά, σε μεμονωμένη ή και σε ενοποιημένη 
βάση, σε περιορισμούς ως προς τη συγκέντρωση κινδύ¬ 
νων ισοδύναμους με αυτούς που προβλέπονται στην 
Οδηγία 92/121/ΕΟΚ/21.12.92. 

Το σύστημα εσωτερικού ελέγχου του υποκαταστήμα¬ 
τος που λειτουργεί στην Ελλάδα πρέπει να διασφαλίζει 
την έγκαιρη και ακριβή παροχή των απαραίτητων πληρο¬ 
φοριών για την εφαρμογή των διατάξεων των ανωτέρω 
παρ.1 (α) και (β). 

Εάν η Τράπεζα της Ελλάδος διαπιστώσει ότι στη χώρα 
έδρας του πιστωτικού ιδρύματος με υποκατάστημα στην 
Ελλάδα υφίσταται κρίση στο τραπεζικό σύστημα ή μετα¬ 
βάλλονται επί το δυσμενέστερο οι οικονομικές συνθήκες 
ή η ασκούμενη εποπτεία παρουσιάζει αδυναμίες, διατη¬ 
ρείτο δικαίωμα να υποχρεώσει το υποκατάστημα σε επι¬ 
τόπια κάλυψη των κεφαλαιακών απαιτήσεων για τον πι¬ 
στωτικό κίνδυνο και γιατους κινδύνους αγοράς καθώς και 
σε επιτόπια τήρηση των ορίων για τα μεγάλα χρηματοδο¬ 
τικά ανοίγματα, σύμφωνα με την κατωτέρω παράγραφο 2 
(εδάφια ί και ϋ). 

2. Στην περίπτωση που δεν συντρέχουν οι προϋποθέ¬ 
σεις της παραγράφου 1 (α): 

ί) Το υποκατάστημα υποχρεούται σε επιτόπια κάλυψη 
των κεφαλαιακών απαιτήσεων για τον πιστωτικό κίνδυνο 
και γιατους κινδύνους αγοράς, όπως οι κεφαλαιακές αυ¬ 
τές απαιτήσεις προσδιορίζονται με βάση τις διατάξεις της 
ΠΔ/ΤΕ 2054/92 (όπως ισχύει) και της ΠΔ/ΤΕ 2397/96. Για 
την κάλυψη των πιο πάνω κεφαλαιακών απαιτήσεων, ως 
ίδια κεφάλαια θεωρούνται τα στοιχεία που αναφέρονται 
στο Κεφάλαιο II της παρούσας Πράξης. 

ϋ) Το υποκατάστημα υποχρεούται επίσης σε επιτόπια 
τήρηση των ορίων για τα μεγάλα χρηματοδοτικά ανοίγ¬ 
ματα, σύμφωνα με τις διατάξεις της ΠΔ/ΤΕ 2246/93, όπως 
ισχύει και με βάση τα ίδια κεφάλαια του υποκαταστήμα¬ 
τος, όπως αυτά ορίζονται στο Κεφάλαιο II της παρούσας 
Πράξης. 

3. Στην περίπτωση που συντρέχουν οι προϋποθέσεις 
της παραγράφου 1 (α) αλλά δεν συντρέχουν οι προϋπο¬ 
θέσεις της παραγράφου 1 (βήτα υποκαταστήματα τωνπι- 
στωτικών ιδρυμάτων με έδρα σε χώρα εκτός της Ευρω¬ 
παϊκής Ένωσης υπόκεινται στις διατάξεις της ΠΔ/ΤΕ 
2246/93, όπως ισχύει αλλά με βάση τα συνολικά ίδια κε¬ 
φάλαια του πιστωτικού ιδρύματος, όπως αυτά ορίζονται 
για τον υπολογισμό του Δείκτη Φερεγγυότητας με βάση 
τη Συμφωνία της Βασιλείας. Το ύψος των ιδίων κεφαλαί¬ 


ων στο τέλος κάθε ημερολογιακού έτους θα γνωστοποι¬ 
είται στην Τ ράπεζα της Ελλάδος από τις εποπτικές αρχές 
της χώρας έδρας του πιστωτικού ιδρύματος. 

II. Ιδια κεφάλαια 

Ως ίδια κεφάλαια του υποκαταστήματος θεωρείται το 
άθροισμα των ακόλουθων στοιχείων: 

α) Το κεφάλαιο προικοδότησης (ΠΔ/ΤΕ 2184/17.3.93, 
όπως ισχύει, καιΚεφ.ΙΙΙπαρ. 1 (β) της παρούσας Πράξης), 
το οποίο θα πρέπει να εμφανίζεται σε χωριστή σειρά με¬ 
ταξύ των στοιχείων που αποτελούν τα ίδια κεφάλαια του 
υποκαταστήματος και τα οποία αναφέρονται στο έντυπο 
Α1 που το υποκατάστημα υποβάλλει στην Τράπεζα της 
Ελλάδος ανά εξάμηνο, σύμφωνα με την ΠΔ/ΤΕ 
1313/9.6.88. Εάντο κεφάλαιο αυτό εμφανίζεται λογιστικά 
ως υποχρέωση του υποκαταστήματος προς το Κεντρικό 
θα πρέπει η υποχρέωση να είναι άτοκη και να προβλέπε- 
ται ρητά ότι επιστρέφεται μόνο σε περίπτωση (ί) παύσης 
της λειτουργίας του υποκαταστήματος και αφού έχουν 
καλυφθεί όλες οι άλλες υποχρεώσεις του υποκαταστή¬ 
ματος ή (ϋ) ειδικής έγκρισης της Τράπεζας της Ελλάδος. 

β) Τα μη εξαχθέντα καθαρά κέρδη, μετά από την αφαί¬ 
ρεση τυχόν ζημιών τρέχουσας και παρελθουσών χρήσε¬ 
ων καθώς και κάθε προβλεπτής φορολογικής ή άλλης επι¬ 
βάρυνσης. 

γ) Τα λοιπά τυχόν υφιστάμενα αποθεματικά. 
δ) Τα ποσά που ανεξάρτητα από την ονομασία του λο¬ 
γαριασμού στον οποίο εμφανίζονται πληρούν ανάλογες 
προϋποθέσεις με αυτές που καθορίζονται στα Κεφάλαια 
Ι.Β και V. Απαρ.(α) της ΠΔ/ΤΕ 2053/92, όπως ισχύει, 
ε) Από το άθροισμα των ως άνω στοιχείων αφαιρούνται: 
ί.τα έξοδα ίδρυσης και εγκατάστασης καθώς και τα άύ- 
λα στοιχεία (αναπόσβεστη αξία). 

ϋ.τα στοιχεία που αναφέρονται στις παραγράφους Δα 
και Δβ του Κεφ. I της ΠΔ/ΤΕ 2053/92, όπως ισχύει. 

στ) Δάνεια μειωμένης εξασφάλισης προς το υποκατά¬ 
στημα που πληρούν τις προϋποθέσεις του Κεφ.Ι παρ. Γ4 
(ϋ) της ΠΔ/ΤΕ 2053/92, όπως ισχύει, μετά από προηγού¬ 
μενη έγκριση της Τράπεζας της Ελλάδος και μέχρι ποσο¬ 
στού 50% του αλγεβρικού αθροίσματος των ως άνω στοι¬ 
χείων (α έως δ και ε(ί)). 

III. Ελάχιστο κεφάλαιο 

1. Οι σχετικές διατάξεις που αφορούν στο ελάχιστο 
απαιτούμενο κεφάλαιο για την ίδρυση και λειτουργία 
στην Ελλάδα υποκαταστημάτων πιστωτικών ιδρυμάτων 
που εδρεύουν σε χώρες εκτός της Ευρωπαϊκής Ένωσης 
(τελ. ΠΔ/ΤΕ 2184/93, όπως ισχύει) τροποποιούνται και συ¬ 
μπληρώνονται ως εξής: 

α) Το ελάχιστο απαιτούμενο κεφάλαιο των υποκατα¬ 
στημάτων πιστωτικών ιδρυμάτωνπουεδρεύουν σεχώρες 
εκτός της Ευρωπαϊκής Ένωσης μπορεί να διατίθεται χω¬ 
ρίς περιορισμούς για την πραγματοποίηση τοποθετήσε¬ 
ων σε δραχμές ή σε συνάλλαγμα στην Ελλάδα, αποκλεισ¬ 
μένων των τοποθετήσεων που δημιουργούν απαιτήσεις 
έναντι κατοίκων εξωτερικού ή αφορούν τίτλους των οποί¬ 
ων οι εκδότες εδρεύουν στο εξωτερικό. 

β) Στις περιπτώσεις όπου τα ίδια κεφάλαια, κατά την έν¬ 
νοια του Κεφ.II της παρούσας Πράξης, των ως άνω υπο¬ 
καταστημάτων, υπολείπονται του ελάχιστου κεφαλαίου 
που προβλέπεται στην ΠΔ/ΤΕ 2184/93, όπως ισχύει (δρχ. 
2 δισεκ. μέχρι τις τέσσερις πρώτες υπηρεσιακές μονάδες 
και δρχ. 4 δισεκ. για περισσότερες από τέσσερις υπηρε¬ 
σιακές μονάδες), τα εν λόγω υποκαταστήματα οφείλουν, 
ανεξάρτητα εάν προτίθενται ή όχι να αυξήσουν τον αριθ- 

μό των υπηρεσιακών μονάδων τους, να εισαγάγουν και να 
δραχμοποιήσουν μέχρι την 30 Ιουνίου 2000 ποσό συναλ¬ 
λάγματος ισότιμο του υπολειπόμενου για τη συμπλήρω¬ 
ση του ελάχιστου κεφαλαίου ποσού. 

Τα πιο πάνω ισχύουν και για τα υποκαταστήματα τα 
οποία δεν έχουν υποχρέωση δραχμοποίησης συναλλάγ¬ 
ματος ή εισαγωγής του για την τοποθέτησή του στο εσω¬ 
τερικό. 

γ) Όσα εκ των ανωτέρω υποκαταστημάτων δεν είχαν 
υποχρέωση εισαγωγής και δραχμοποίησης συναλλάγμα¬ 
τος αλλά τους είχε επιτραπεί, με ειδικές ή γενικές αποφά¬ 
σεις των νομισματικών αρχών, να εκπληρώσουν την σε ει¬ 
σαγωγή κεφαλαίου υποχρέωσή τους μέσω χορήγησης 
από το Κεντρικό Κατάστημά τους ορισμένων δανείων σε 
συνάλλαγμα ή μέσω πραγματοποίησης δεσμευμένης κα¬ 
τάθεσης σε συνάλλαγμα στην Τράπεζα της Ελλάδος, και 
δεν έχουν κάνει χρήση της ευχέρειας της απόφ. ΕΝΠΘ 
589/3/28.2.97 για προαιρετική δραχμοποίηση, μπορούν 
να συνυπολογίζουν έναντι της υποχρέωσής τους για τή¬ 
ρηση ελάχιστων ιδίων κεφαλαίων στην Ελλάδα τα εκά- 
στοτε υφιστάμενα υπόλοιπα των τοποθετήσεών τους μέ¬ 
χρι τη λήξη των συγκεκριμένων τοποθετήσεων που είχαν 
πραγματοποιηθεί πριν από την ημερομηνία δημοσίευσης 
της παρούσας Πράξης. Κατά τη λήξη της κάθε συγκεκρι¬ 
μένης τοποθέτησης και πάντως όχι αργότερα από την 30 
Ιουνίου 2000 εφαρμόζεται άμεσα η διαδικασία των εδα¬ 
φίων (α) και (β) ανωτέρω και τα σχετικά ποσά εμφανίζο¬ 
νται λογιστικά στα βιβλία του υποκαταστήματος. 

2. Στο πλαίσιο της αρμοδιότητάς της για εποπτεία και 
έλεγχο των υποκαταστημάτων πιστωτικών ιδρυμάτων 
που εδρεύουν σε χώρες εκτός της Ευρωπαϊκής Ένωσης, 
η Τράπεζα της Ελλάδος διενεργεί επιτόπιους ελέγχους 
για την αξιολόγηση της ποιότητας του χαρτοφυλακίου 
τοποθετήσεών τους. Στην περίπτωση που από την αξιο¬ 
λόγηση του χαρτοφυλακίου προκύψει πιθανή ζημία η 
οποία έχει ως αποτέλεσμα η πραγματική αξία του συνολι¬ 
κού ενεργητικού, μετά την αφαίρεση των πάσης φύσεως 
υποχρεώσεων, να υπολείπεται, κατά την κρίση της Τρά¬ 
πεζας της Ελλάδος, του ελάχιστου απαιτούμενου αρχι¬ 
κού κεφαλαίου, η Τράπεζα της Ελλάδος δικαιούται να ζη¬ 
τήσει από τα αλλοδαπά πιστωτικά ιδρύματα να καταθέ¬ 
σουν επ’ονόματι του Κεντρικού τους Καταστήματος σε 
δεσμευμένο υπέρ αυτής έντοκο λογαριασμό, σε οποια¬ 
δήποτε άλλη τράπεζα που λειτουργεί στην Ελλάδα και 
δεν αποτελεί θυγατρική επιχείρηση του αλλοδαπού πι¬ 
στωτικού ιδρύματος, το αναγκαίο ποσό για την κάλυψη 
της ανεπάρκειας των ιδίων κεφαλαίων του υποκαταστή¬ 
ματος. Το ποσό αυτό αποδεσμεύεται με εντολή της Τρά¬ 
πεζας της Ελλάδος, όταν αυτή πιστοποιήσει ότι ο λόγος 
για την επιβολή της ως άνω υποχρέωσης έχει εκλείψει. Τα 
πιο πάνω αναφερόμενα μέτρα έχουν εφαρμογή στην 
περίπτωση υποκαταστημάτων που δεν υπόκεινται σε 
υποχρέωση για επιτόπια κάλυψη των κεφαλαιακών απαι¬ 
τήσεων έναντι του πιστωτικού κινδύνου και των κινδύνων 
αγοράς, επειδή το πιστωτικό ίδρυμα πληροί τις προϋπο¬ 
θέσεις του Κεφαλαίου I, παράγραφος 1(α). 

Κατά τον προσδιορισμό των ιδίων κεφαλαίων των υπο¬ 
καταστημάτων που υπόκεινται στην υποχρέωση επιτό¬ 
πιας κάλυψης των κεφαλαιακών απαιτήσεων έναντι του 
πιστωτικού κινδύνου και των κινδύνων αγοράς, λαμβάνε- 
ται υπόψη το ποσό της εκτιμώμενης πιθανής ζημίας από 
επισφαλείς τοποθετήσεις που δεν καλύπτονται από αντί¬ 


στοιχες προβλέψεις, συμπεριλαμβανομένων καιτωνπρο- 
βλέψεων κατά τις διατάξεις της ΠΔ/ΤΕ 2442/99, και συνε¬ 
πώς, εάν κατόπιν αυτού ή για οποιοδήποτε άλλο λόγο, τα 
επιτόπια ίδια κεφάλαια υπολείπονται των ελάχιστων κε¬ 
φαλαιακών απαιτήσεων έναντι των πιο πάνω κινδύνων, το 
υποκατάστημα υποχρεούται να λάβει τα κατάλληλα μέ¬ 
τρα για την αποκατάσταση της κεφαλαιακής του επάρ¬ 
κειας κατά την έννοια της παρούσας Πράξης. 

Πέραν των ανωτέρω, η Τράπεζα της Ελλάδος μπορεί 
οποτεδήποτε να ζητεί την έκδοση από το Κεντρικό Κατά- 
στηματου αλλοδαπού πιστωτικού ιδρύματος Ανέκκλητης 
Επιστολής Υποστήριξης (οοπιΐοά ΙθΙΙθγ), με την οποία θα 
αναλαμβάνεται η υποχρέωση υποστήριξης του υποκατα¬ 
στήματος και λήψης των αναγκαίων μέτρων για τη δια¬ 
σφάλιση των συμφερόντων των καταθετών. 

IV. Λοιπά θέματα 

1. Διευκρινίζεται ότι, για την αξιολόγηση της κεφαλαια¬ 
κής επάρκειας και των μεγάλων χρηματοδοτικών ανοιγ¬ 
μάτων στο πλαίσιο της παρούσας Πράξης, το σύνολο των 
υπηρεσιακών μονάδων στην Ελλάδα κάθε πιστωτικού 
ιδρύματος που εδρεύει σε χώρα εκτός της Ευρωπαϊκής 
Ένωσης, θεωρείται ως ένα υποκατάστημα. 

2. Εξουσιοδοτείται η Διεύθυνση Γ ενικής Επιθεώρησης 
Τραπεζών της Τράπεζας της Ελλάδος να παρέχει οδηγίες 
και διευκρινίσεις για την εφαρμογή της παρούσας Πρά¬ 
ξης- 

Από τις διατάξεις της παρούσας Πράξης δεν προκαλεί- 
ταιδαπάνη σε βάροςτου Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(2) 

Στο Προεδρικό Διάταγμα υπ’ αριθ. 95, Οργανισμός του 
Υπουργείου Υγείας και Πρόνοιας που δημοσιεύτηκε στο 
ΦΕΚ 76/Α'/10.3.2000, επιφέρονται οι πιο κάτω διορθώ¬ 
σεις: 

1. Στη σελίδα 1502 στήλη 2η και στίχο 20ο εκ των άνω, 

από το λανθασμένο: «....βαλτίωση...» στο ορθό: «.βελ¬ 
τίωση.». 

2. Στη σελίδα 1507 στήλη 1η και στίχο 10ο έκτων άνω, 

από το λανθασμένο: «.Υπηρεσών....» στο ορθό: 

«.Υπηρεσιών.» 

3. Στη σελίδα 1520 στήλη 2η και στίχους 5 και 6 έκτων 

κάτω, από το λανθασμένο: «....Μηχανολόγου Μηχανικού, 
Ηλεκτρονικού....» στο ορθό: «.ή Μηχανολόγου Μηχα¬ 
νικού ή Ηλεκτρονικού.». 

4. Στη σελίδα 1521 στήλη 1η και στίχο 7ο έκτων κάτω, 

από το λανθασμένο: «.21» στο ορθό: «.1». 

5. Στη σελίδα 1527 στήλη 1η και στίχο 15ο έκτων κάτω 

(σε πίνακα), από το λανθασμένο: «.3238» στο ορθό: 

«.3.283». 

6. Στη σελίδα 1529 στήλη 1η και στίχο 4ο έκτων κάτω 

(σε πίνακα), από το λανθασμένο: «1476/1934.» στο ορ¬ 

θό: «1476/1984...... 

7. Στη σελίδα 1532 στήλη 2η και μετά το στίχο 14ο (σε 
πίνακα) προστίθεται το εκ παραδρομής παραλειφθέν: 
«ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ». 

(Από το Εθνικό Τυπογραφείο) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































